หุ้นสหรัฐปิดกรอบแคบ
ตลาดหุ้นสหรัฐปิดกรอบแคบ ดาวโจนส์ ลดลง 5.83 จุด ขณะที่ราคาน้ำมันดิ่งแรง
21 พ.ย. 2555

ตลาดหุ้นสหรัฐปิดกรอบแคบ ดาวโจนส์ ลดลง 5.83 จุด ขณะที่ราคาน้ำมันดิ่งแรง  วอลล์สตรีท ปิดในกรอบแคบๆ หลังถูกฉุดโดยความเห็นของ เบน เบอร์นันกี ประธานธาคารกลางอเมริกาเกี่ยวกับแนวโน้มผลกระทบของวิกฤตหน้าผาการคลังต่อเศรษฐกิจของประเทศ
ดัชนีหุ้นดาวโจนส์ ลดลง 5.83 จุด (0.05 เปอร์เซ็นต์) ปิดที่ 12,790.13 จุด แนสแดค เพิ่มขึ้น 0.83 จุด (0.03 เปอร์เซ็นต์) ปิดที่ 2,916.90 จุด เอสแอนด์พี เพิ่มขึ้น 1.01 จุด (0.07 เปอร์เซ็นต์) ปิดที่ 1,387.90 จุด  ขณะที่ราคาน้ำมันดิ่งแรง สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนธันวาคม ลดลง 2.35 ดอลลาร์ ปิดที่ 86.75 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 1.87 ดอลลาร์ ปิดที่ 109.83 ดอลลาร์ต่อบาร์เรล